Ти попита Уили как се подновява шофьорска книжка при неплатени/невръчени глоби.
Шофьорска книжка не се издава до заплащане изцяло на влезлите в сила дължими глоби по Закона за движението по пътищата (виж ТУК). Ако при подаване на заявление автомобилистът научи за невръчено наказателно постановление/електронен фиш, наказателният документ следва да му бъде връчен по надлежния ред. След това гражданинът може да плати или обжалва. В периода на обжалване не би следвало да му бъде отказана услуга, тъй като глобата не е влязла в сила.
Ако наказателното постановление или електронният фиш е издаден отдавна, шофьорът би могъл да се консултира дали наложената с документа глоба не е изтекла по давност. Трябва да се има предвид обаче, че давността не се прилага служебно. Необходимо е длъжникът да направи възражение за погасяване по давност и изрично да поиска да се отпише задължението му.
Съвет: Водачите могат предварително да направят справка за наличие на неплатени глоби или невръчени наказателни постановления и електронни фишове ТУК.